**Sportradar AG** er et multinasjonalt selskap med hovedkontor i Sankt Gallen, Sveits, som samler og analyserer sportsdata. Sportradar leverer tjenester til medie- og spillbransjen, samt nasjonale og internasjonale sportforbund som UEFA og IOC. I januar 2016 hadde selskapet 35 kontor i 24 land, inkludert Trondheim, London og Ljubljana. Sportradars produktportefølje inkluderer resultat- og statistikktjenester, samt skreddersydde innholdsløsninger. Under merkenavnet **Betradar** leverer Sportradar oddsforslag og andre tjenester for spillselskap og statslotteri, blant annet Norsk Tipping.

Gjennom det amerikanske datterselskapet, Sportradar US, er Sportradar offisiell leverandør for NFL, NHL og NASCAR. Ved utgangen av 2015 fornyet Sportradar partnerskapet med International Tennis Federation.

Siden 2005, har Sportradar samarbeidet med det tyske fotballforbundet om avsløring av kampfiksing. Systemet ble senere lansert som Fraud Detection System. I tillegg til å avdekke kampfiksing arrangerer også Sportradar idéverksted med forbund som Major League Soccer, Serie A and International Ice Hockey Federation. Disse arbeidsseminarene lærer forbund og klubber hvordan kampfiksing påvirker sporten og hvordan kampfiksing blir avslørt. Gjennom samarbeidet med UEFA overvåker Sportradar Eliteserien, 1. divisjon og NM.

Ved inngangen av 2018 har Sportradar ca. 1900 ansatte, hvorav ca 115 er ansatt i Trondheim og ca. 35 er ansatt i Oslo. Sportradar hadde i 2016 en omsetning på 203 millioner euro.

Sportradar kåret til Årets Bedrift 2017 av Næringsforeningen i Trondheimsregionen.

Historie
--------

Sportradar startet som trønderske Market Monitor AS, grunnlagt i år 2000 av Petter Fornæss og Tore Steinkjer. Selskapet leverte verktøy til spillbransjen basert på teknologi utviklet som en del av en masteroppgave ved NTNU. Carsten Koerl ble investor og majoritetseier kort tid etter selskapet ble grunnlagt. Sportradar AG ble grunnlagt i 2007 av Petter Fornæss, Ivar Arnesen og Carsten Koerl. Dette selskapet overtok eierskapet av Market Monitor og andre selskap Market Monitor samarbeidet med. Market Monitor ble omdøpt til Sportradar AS.

I 2012 ble EQT minoritetsaksjonær som en del av en investering på 44 millioner euro. I 2013 gikk Sportradar inn i det amerikanske markedet gjennom oppkjøpet av SportsData (nå Sportradar US).

I 2014 investerte EQT videre i Sportradar ved å flytte eiserkapet fra EQT II til EQT VI.

I 2015 fikk Sportradar offisielle rettigheter til eksklusive data fra NASCAR, NFL og NHL. Samme året valgte Michael Jordan og Mark Cuban lå investere i selskapet. NFL kjøpte seg også inn i eierskapet av Sportradar US.

Avdekking av kampfiksing
------------------------

Siden 2005 har Sportradar vært en partner med flere sportsforbund om å avdekke bettingrelatert kampfiksing. Denne tjenesten er utviklet ved Trondheims-kontoret og drives fra London, England.

Tjenesten begynte etter Hoyzer-skandalen i tyske Bundesliga, hvor forbundet gikk inn i et samarbeid med Sportradar for å utvikle et system for å overvåke oddsendringer hos bookmakere. Systemet ble senere videreutviklet til å omfatte spill mens kamper pågår, slik som for eksempel LiveOddsen, og relansert som Fraud Detection System (FDS) i 2009.

Siden FDS ble lansert har Sportradar vært involvert i flere større kampfiksingssaker, blant annet Nepal i 2015, Østerrike og Australia i 2013. Ifølge Sportradar har deres systemer indikert at så mange som 2000 kamper blitt manipulert siden 2009.

Distribusjon av sportsdata
--------------------------

Sportradar er leverandør av sportsdata i flere format til spesielt medie- og spillbransjen. Dataene består av både data som Sportradar selv samler inn via et nettverk av freelancere, og offisielle data som kommer fra forskjellige sportsforbund. Av nevneverdige data er Sportradar offisiell distributør av data fra NFL og NHL. Sportradar disribuerer live data for mer enn 325.000 sportshendelser og har kunder som Google og Fox Sports. Sportradar leverer også data til Facebooks Sports Stadium.

Referanser
----------

1. 1 2  «Sportradar – EQT». Arkivert fra originalen 15. februar 2018. Besøkt 12. februar 2018.
2. 1 2  «Protecting the game» Arkivert 5. mars 2016 hos Wayback Machine..
3. ↑  «Sportradar, IOC Sign Deal To Share Info About Betting In Olympic Sports».
4. ↑  «Tennis Gamblers’ Demand for Live Betting Nets ITF Data Deal» Arkivert 27. desember 2015 hos Wayback Machine..
5. ↑  «Manipulationsverdacht: DFB zeigt Hoyzer an».
6. ↑  «MLS tools up in the war against match fixing with Sportradar extension».
7. ↑  «Lega Pro: al terzo tentativo approvato dall'assemblea dei club il bilancio 2013–2014».
8. ↑  «Match-fixers beware».
9. ↑  «Do Fantasy Sports Spell The End Of Corruption In Athletics?»
10. ↑
11. ↑
12. 1 2  «Student Programming Project becomes Multi-Million Dollar Company»
13. ↑  ««Sikrer gambling-gevinst»». Arkivert fra originalen 20. februar 2016. Besøkt 6. februar 2016.
14. ↑  «Perleporten åpen for Petter Smart».
15. 1 2  «EQT Deal Caps Off Strange Month for Exits».
16. ↑  «Swiss company buys St. Paul sports-stats startup SportsData».
17. ↑  «Jordan, Cuban, Leonsis Put Millions on Sports Betting's Future».
18. ↑
19. ↑  «Arkivert kopi». Arkivert fra originalen 5. mars 2016. Besøkt 6. februar 2016.
20. ↑
21. ↑
22. ↑